Document ID: /roh_data/filtered/fineweb-2-filterrobots_roh.jsonl.gz/52377

Ses art na ves'ins betg a l'emprima egliada. E quai duai er esser uschia. Xenia Stäger ha fatg «Land Art» en il Parc Ela. Land Art è in art, che sa chatta en la cuntrada e che vegn fatg cun materials natirals. I duai embellir la cuntrada senza esser insatge ester. I duai simplamain s'integrar en il maletg. Uschia ha Xenia Stäger – en il rom da la sia lavur da matura – fatg enturn 20 ovrettas fitg simplas da Land Art. Cun esser simplas duajan ellas s'integrar bain en la cuntrada dal Parc Ela.
Atras sia lavur da matura ha Xenia chattà ina passiun. Ella vul vinavant far Land Art. Ed era sia vita professiunala vul ella deditgar a la lavur en e cun la cuntrada. Ella vul numnadamain studegiar architectura da la cuntrada.
TR Telesguard 17:40